बे बिबुंथिनि सायाव इउपिपिएल दोलोनि आफादगिरि प्रमद बर’आ फिनजाथआय फोरमायनानै बुंदों दि, – इउपिपिएलआ गोहोनि थाखाय राजखान्थि खालामाखै। बिटिआरनि राइजोफोरनो गोजोन लाबोनो, जाख्ल’नायनिफ्राय उदां खालामनानै गंसे समायना बिटिआर गायसननो थाखायसो होननानै बुंदों। बेजों लोगोसे जुदि बिजेपिजों इउपिपिपएलआ गोरोबलायनाय दंब्ला राइजो सोरखारजों गोरोबलायनानै सोरखार सालायनायाव थाफानाय बिपिएफ दोलोनि मन्त्रि फारियै चन्दन ब्रह्म, प्रमिला रानि ब्रह्म आरो रिहन दैमारिमोना मा खालामनानै दं ? होननानै सोंथि खालामदों दैदेनगिरि बिथाङा।